Мария Донева
Ще бъда ли някога чиста?…

chitanka.info

Ще бъда ли някога чиста?

Вървя по различни пътеки

и моите грапави мисли

раняват усмивките меки,

спокойните обедни сенки,

небето, когато го вдишвам.

Сега не прощавам на всеки.

Не искам да страдам излишно.

Отбягвам добрата си памет,

към своето вчера изстивам.

Ръката, която ме храни,

общува със мен боязливо.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.